Rikunarita-ORG/Wikinium huggingface dataset:
# Indijci

| Indijci
 |
| --- |
| Ukupna populacija |
| **1.250.000.000** (procjena) U dijaspori: 12.000.000–20.000.000

 |
| Regioni sa značajnim brojem pripadnika |
|

|  |  |  |
| --- | --- | --- |
|  Indija | 1,210,193,422 |  |
|  SAD | 3,183,063 |  |
|  Burma | 3,100,000 |  |
|  Saudijska Arabija | 2,450,000 |  |
|  Kanada | 2,400,000 |  |
|  Malezija | 2,400,000 |  |
|  UAE | 1,500,000 |  |
|  UK | 1 412,958 |  |
|  Južna Afrika | 1,160,000 |  |
|  Mauricijus | 871,000 |  |
|  Katar | 855,000 |  |
|  Australija | 686,256 |  |
|  Filipini | 610,000 |  |
|  Kuvajt | 580,000 |  |

 |
| Jezik/ci |
|
hindi, engleski, ostali jezici Indije |
| Religija |
|
Hinduizam • Islam • Kršćanstvo • Sikizam • Budizam

• Džainizam • Zoroastrizam • Bnej Menaše |

**Indijci** su nacija koja obuhvaća mnogobrojne etničke, rasne, jezične i religijske skupine koje danas formiraju drugu najmnogoljudniju državu na svijetu – Indiju, koja je po posljednjem popisu 2001. imala 1 027 015 247 stanovnika, pretpostavlja se da ih danas ima 1 250 000 000.

Indijci govore preko 1500 jezika i dijalekata, od kojih su 15 službeni u svojim državama.Velika većina Indijaca su po religiji - hindusi 80%, drugi po veličini su muslimani - 14%, uz manji broj kršćana, sika, budista, džainista, zoroastrista...

## Reference

## Vanjske veze

* *India, People and Culture* Arhivirano 2014-10-03 na Wayback Machine-u (`en`)
# Nomenklatura (komunizam)

**Nomenklatura** (ruski: номенклату́ра) je izraz koji u kontekstu komunističkih država opisuje vodeće članove vladajuće partije, državne uprave, privrednih poduzeća te kulturnih i svih javnih organizacija. S obzirom da se sva ta mjesta moglo doći isključivo uz blagoslov partije ili, u pravilu, kao njeni vodeći članovi, izraz nomenklatura često predstavlja sinonim za elitu, odnosno društveni sloj koji bi u komunističkim državama predstavljao ekvivalent vladajuće klase.

Izraz se u samim komunističkim državama u pravilu nije upotrebljavao, dijelom i zbog toga što je bio suprotstavljen njihovim ideološkim temeljima prema kojima je u njima na djelu bila diktatura proletarijata, odnosno vladavina samo jedne - radničke klase. Izraz je stoga prvi 1970. godine upotrijebio sovjetski disident i sociolog Mihail Voslenski kao naslov svoje samizdat knjige posvećene eliti tadašnjeg Sovjetskog Saveza. Nakon što je izdana u Austriji 1980. godine, izraz je ušao u široku upotrebu u nizu država, uključujući i bivšu Jugoslaviju. U tom smislu je počeo zamjenjivati izraz nova klasa, prethodno populariziran od strane jugoslavenskog disidenta Milovana Đilasa u njegovoj istoimenoj knjizi.

## Povezano

* Crvena buržoazija
* Uža partija

## Reference
# Crvena buržoazija

*Za ostale upotrebe, pogledajte Buržoazija (razvrstavanje).*
**Crvena buržoazija** je izraz kojim su studenti na demonstracijama 1968. u Jugoslaviji nazivali vladajuću nomenklaturu, tj. visoke članove Saveza komunista i generale JNA. Odnosi se na "devijantne" kapitalističke pojave poput iskorištavanja svoje pozicije u svrhu vlastitog bogaćenja, te sve veće direktorske tehnokracije unutar nominalno samoupravnih radničkih saveta; odnosno odstupanja od egalitarizma i radničke demokracije kao korijena marksizma.

Koristile su se parole poput „Dole crvena buržoazija“ ili „Dole kneževi socijalizma“.

## Povezano

* Nova klasa, teorija Milovana Đilasa
* Praxis filozofija, suvremeni filozofski pravac marksizma
* *Lipanjska gibanja*, film potaknut zbivanjima 1968. godine
# Novela

**Novela** je kratko prozno djelo sažete radnje čija fabula govori o isječku iz nečijega života te najčešće sadrži samo jedan događaj i nekoliko likova. Njezina se radnja događa u kratkom vremenskom isječku i na ograničenom prostoru i najčešće prikazuje psihološko stanje glavnog lika.

Nastaje početkom renesanse paralelno s romanom u vrijeme sekularizacije i desakralizacije književnosti.

Prvim se novelama smatraju one iz Dekamerona talijanskoga pisca Giovannija Boccaccia.
Najpoznatiji novelisti su Antun Pavlovič Čehov i Gi de Mopasan.

Kratka novela se često naziva noveleta.
# Pripovijetka

**Pripovijetka** (engleski: *short story*) je posebna, moderna literarna forma kratke proze čija je glavna osobina u jakoj kompresiji (zgušnjivanju) sadržaja.

## Nastanci

Pripovijetke datiraju još iz perioda tradicija usmenog prenošenja koje su proizvele važne priče kao što su Homerova *Ilijada* i *Odiseja*. Ove priče su prenošene u ritmičnom, poetskom formatu, sa rimama kao olakšicom ljudima da zapamte sadržaj priče. Ove priče su izdjeljene u kraće dijelove, kako bi pripovjedaču bilo lakše prenijeti ih u dijelovima.
Bajke, koje su, ustvari, narodne priče sa eksplicitnom poukom, izumljene su, prema Herodotu, od strane grčkog roba imena Ezop, u 6. vijeku prije nove ere. Mnoge od tih priča su sačuvane i poznate i danas, kao Ezopove basne.
Drugi davni oblik kratke priče, anegdote, bile su popularne u doba Rimskog carstva. Anegdote su funkcionisale kao vrsta parabole, kratka realistična priča koja ima pouku. Anegdote sačuvane iz tog perioda su kasnije sakupljene, u 13. ili 14. vijeku, u zbirci "Gesta Romanum". Smatra se da su se izvorima iz te knjige kasnije koristili Chaucer, Gower, Boccaccio, Shakespeare.

U Evropi, tradicija usmene predaje počinje da se pretvara u pisanu formu u ranom 14. vijeku, napoznatiji primjer su Chaucerove *Kanterberijske priče* i Boccacciov *Dekameron*. Obje knjige su komponovane od individualnih kratkih priča koje se dužinom i sadržajem razlikuju. U doba renesanse termin novela se koristio za kratku priču.
Krajem 17. vijeka u Francuskoj se izdaju tradicionalne bajke (najpoznatija kolekcija je pripremljena od Charlesa Perraulta). Pojava Antoine Gallandovog prvog modernog prijevoda *Hiljadu i jedne noći (1704.) ima jak uticaj na kratku priču 18. vijeka, npr. Voltaire, Diderot i drugi.*

## Moderna pripovijetka

Moderna pripovijetka kao vlastiti žanr nastala je u Italiji, u ranom 19. vijeku. Rani primjeri zbirki kratkih priča uključuju "Bajke" braće Grimm (1824-1826), Gogoljeve "Večeri na farmi blizu Dikanke" (1831-1832), Edgar Allan Poove "Priče groteske i arabeske"(1836), Nathaniel Hawthorneove "Dvaput ispričane priče"(1842). U kasnijem dijelu 19. vijeka, rast tržišta štampanih magazina i žurnala kreirao je jaku potražnju za kratkom pričom, između 3000 i 15000 riječi dužine. Među poznatim pričama iz ovog perioda je Okrug br. 6, Antona Čehova.

U prvoj polovini 20. vijeka, pojavljuju se kvalitetni časopisi, koji izdaju kratke priče. Potraživanja za kratkim pričama su ogromne, to je bila fantastična zarada, tako da su se mnogi slavni pisci bavili pisanjem za novine, kako bi platili neke svoje troškove, kao npr. Čehov ili F. Scott Fitzgerald.

Potraživanje za kratkim pričama doživjelo je sredinom 20. vijeka svoj maksimum, kada je, 1952. magazin Life štampao Hemingwayevu podugu pripovijetku (koja se više smatra novelom) "Starac i more". Izdanje sa ovom pričom prodano je u 5.300.000 primjeraka za samo dva dana. Od tada se broj magazina koji izdaju pripovijetke smanjuje.

Jedan od ponovnih uspona pripovijetke nastaje krajem 20. vijeka u filmskoj industriji, u vezi sa pravljenjem kratkih igranih filmova koji traju od jedne do 40 minuta, a zasnivaju se na samoj pripovijetci.
# Časopis

*Za ostale upotrebe, pogledajte Magazin (razvrstavanje).*
Časopisi na policama kioska
**Časopis** ili **magazin** je periodička publikacija koja izlazi u redovitim vremenskim razmacima i najčešće pokriva određeno područje. Razlikujemo neznanstvene i znanstvene časopise.

Do devedesetih godina dvadesetog stoljeća postojali su samo tiskani časopisi, a krajem prošlog stoljeća pojavili su se i elektronički časopisi, koji mogu biti inačica tiskanog časopisa ili izvorni elektronički časopis.
# Vatrogasci

*Za ostale upotrebe, pogledajte Vatrogasci (razvrstavanje).*
Vatrogasac Ratne mornarice SAD-a gasi požar tokom vježbovne obuke u srpnju 2008. Od opreme se vidi vatrogasno crijevo s mlaznicom, aparat za disanje, kaciga i puno vatrogasno radno odijelo.
**Vatrogasac** je naziv za svaku osobu koja je obučena i opremljena za gašenje požara. U današnjem svijetu vatrogasci su također obučeni i opremljeni za zadatke spašavanja ljudi zarobljenih u slupanim vozilima, srušenim zgradama i sličnim situacijama. Ponekad pružaju i hitnu medicinsku pomoć. Vatrogasci su u pravilu pripadnici posebne vatrogasne službe.

## Povezano

* vatrogastvo

## Vanjske veze

* National Incident Management System
* U.S. National Institute for Occupational Safety and Health Topic: Fire Fighter Fatality Investigation and Prevention Program
* FireFightingNews.com Arhivirano 2007-01-19 na Wayback Machine-u
* FirefighterNation.com Arhivirano 2007-09-20 na Wayback Machine-u
* MSN:Cause For the Alarm
* Firefighter Blog
* Firehouse.com
* Simón Bolívar University Fire Department Arhivirano 2011-11-08 na Wayback Machine-u
# Spaljivanje knjiga

Čileanski vojnici nakon puča 1973. na ulici spaljuju knjige ljevičarskog sadržaja.
**Spaljivanje knjiga**, odnosno **biblioklazam** ili **libricid** je naziv za namjernu aktivnost, često ceremonijalne prirode, koja za svrhu ima uništavanje knjiga. U širem smislu može podrazumijevati i uništavanje drugih medija za prijenos informacija kao što su gramofonske ploče, filmovi, magnetoskopske vrpce i CD-ovi. Razlozi za takvu aktivnost su obično religijske, političke ili ideološke prirode i njima se obično nastoje trajno ukloniti sadržaji koji se smatraju uvredljivima ili neprihvatljivima, odnosno na spektakularni način izraziti neslaganje s u njima prezentiranim idejama.

Spaljivanje knjiga je kroz historiju predstavljalo najekstremniji oblik cenzure i u modernom svijetu se obično vezuje uz autoritarne režime i institucije, pri čemu se kao jedan od najstarijih primjera navodi Kina pod vlašću prvog cara Qi Shi Huanga, koji je u 3. vijeku pne. naredio znamenito spaljivanje knjiga i pokapanje učenjaka. Zahvaljujući spaljivanju knjiga brojna književna djela i neprocjenjivi izvori historijskih podataka su trajno izgubljena. U 20. vijeku su postala poznata nacistička spaljivanja knjiga te javna spaljivanja Beatlesovih ploča u SAD 1960-ih nakon što je dio tamošnjih kršćana njihovu izjavu "da su popularniji od Krista" shvatio kao blasfemiju.

Na prostoru bivše Jugoslavije su spaljivanja knjiga posljednji put zabilježena 1990-ih kada su u nekim manjim mjestima u Hrvatskoj direktori lokalnih biblioteka iz svojih bibliotečnih fondova izdvajali i javno spaljivali knjige napisane ćirilicom ili čiji su autori bili srpske nacionalnosti.

## Povezano

* Lomača taštine

## Izvori

## Vanjske veze

* "On Book Burnings and Book Burners: Reflections on the Power (and Powerlessness) of Ideas" by Hans J. Hillerbrand
* "Burning books" by Haig A. Bosmajian
* "Bannings and burnings in history" - Book and Periodical Council (Canada) Arhivirano 2011-07-06 na Wayback Machine-u
* "The books have been burning: timeline" by Daniel Schwartz, CBC News. Updated Sept. 10, 2010
# Fahrenheit

Države koje koriste °F   Države koje koriste °F i °C   Države koje koriste °C
**Fahrenheitova temperaturna skala** je skala za mjerenje temperature, koju je 1724. osmislio njemački fizičar Gabriel Fahrenheit. Stupnjevi izmjereni na Fahrenheitovoj temperaturnoj skali obilježeni su znakom **°F**. Fahrenheitovu skalu su uporabljali isključivo Englezi cijelog svijeta, sve do 70-ih godina 20. stoljeća, a sada su mnoge engleske zemlje prihvatile (osim Sjedinjenih Država i Jamajke) korištenje Celzijeve temperaturne skale. Normalna temperatura čovjekova tijela je 98,6 °F, ali prije se smatrala normalna temperatura čovjeka 96 °F. Ovu termometarsku skalu usavršio je Gabriel Fahrenheit, napunivši je živom, koja je postala zamjena za alkohol. Led se topi na 32 °F, a voda vrije na 212 °F.

Iz Fahrenheitove temperaturne skale lako se **stupnjevi Fahrenheita** preračunavaju u Celzijeve stupnjeve:

*T(°C) = (T(°F) - 32 °F)/1,8*

Obratna formula je

*T(°F) = 1,8 T(°C) + 32*

## Konverzija temperatura

## Povezano

* Kelvin
* Celzijus
# Televizijska serija

**Televizijska serija** (skraćeno: **TV serija**) je deo sadržaja televizijsklog programa koji se sastoji od pojedinačnih, a tematski i sadržajno povezanih televizijskih emisija koje čine jednu celinu i emituju se u redovnim intervalima. Pojedinačne emisije TV serije se zovu epizode i obično su grupisane su u godišnje serijale, odnosno televizijske sezone. Serije, najčešće kraće, koje su namenjene da se emituju određeni broj epizoda zovu se miniserije.

Na televiziji se prikazuju TV serije različitih žanrova:

* Dokumentarna serija
* Dramska serija
* Humoristička serija
* Dečja serija
* Miniserija
* Animirana serija (ili crtana serija)
* Sapunica
* Telenovela
* Reality serija

## Povezano

* Preskakanje ajkule
* Vrlo posebna epizoda

## Vanjske veze

* serijala.com
# Celzijus

**Formule za konverziju celzijusovih temperatura**
| Konverzija iz
 | u
 | Formula
 |
| --- | --- | --- |
| celzijusa | farenhajt | °F = °C × 1.8 + 32
 |
| farenhajta | celzijus | °C = (°F – 32) / 1,8
 |
| celzijusa | kelvin | K = °C + 273.15
 |
| kelvina | celzijus | °C = K – 273.15
 |
| Dodatne formule za konverziju Kalkulator za konverzije jedinica za temperaturu |

**Stepen celzijusa** (simbol: **°C**) je jedinica za temperaturu nazvana po švedskom astronomu Andersu Celzijusu (1701–1744), koji je prvi predložio sličan sistem 1742. godine. **Celzijusova temperaturna skala** je dizajnirana tako da tačka mržnjenja vode bude 0 stepeni, a tačka ključanja 100 stepeni na standardnom atmosferskom pritisku. Nezavisno su istu skalu predložili Elvije iz Švedske (1710), Kristijan od Liona (1743) i botaničar Karol Linej (1740).

Pošto postoji sto graduacija između ove dve tačke, prvobitni termin za ovaj sistem je bio centigrad (100 delova). Godine 1948. ime sistema je zvanično promenjeno u celzijus na devetoj Generalnoj konferenciji težina i mera i u priznanje samom Celzijusu, a i kako bi se uklonila konfuzija izazvana konfliktom zbog korišćenja SI prefiksa *centi-*. Dok su vrednosti za tačke mržnjenja i ključanja vode ostale približno tačne, prvobitna definicija je neprikladna kao zvanični standard: zavisi od definicije za standardni atmosferski pritisak, koji za uzvrat zavisi od definicije temperature. Sadašnja zvanična definicija za celzijus postavlja 0.01 °C kao trojnu tačku vode i stepen kao 1/273.16 razlike u temperaturi između trojne tačke vode i apsolutne nule. Ova definicija osigurava da jedan stepen celzijusa predstavlja istu temperaturnu razliku kao jedan kelvin.

Anders Celzijus je prvobitno predložio da tačka mržnjenja bude 0 stepeni, a da tačka ključanja bude 100 stepeni.

**Celzijusova skala** se koristi širom sveta za svakodnevne svrhe. U elektronskim medijima, do kasnih 1980-ih ili ranih 1990-ih, još uvek se često za celzijus govorilo *centigrad*, pogotovo u vremenskim prognozama na evropskim mrežama kao što su BBC, ITV, i RTÉ. U Sjedinjenim Državama i Jamajci, farenhajt je uobičajena mera.

## Konverzija temperatura

Tri zajedničke temperaturne vage su Celzijus, Fahrenheit i Kelvin. Svaka skala ima svoje upotrebe, pa nije retkost doći u situaciju kada se treba pretvarati iz jedne u drugu. Formule konverzije su jednostavne:

|  |  |
| --- | --- |
| Celzijus do Fahrenheita
 | ° F = 9/5 (° C) + 32
 |
| Kelvin do Fahrenheita
 | ° F = 9/5 (K-273) + 32
 |
| Fahrenheit do Celzijusa
 | ° C = 5/9 (° F - 32)
 |
| Celzijus do Kelvina
 | K = ° C + 273
 |
| Kelvin do Celzijusa
 | ° C = K - 273
 |
| Fahrenheit do Kelvina
 | K = 5/9 (° F - 32) + 273
 |

## Povezano

* Kelvin
* Fahrenheit
# Sedativ

**Sedativi** su grupa psihofarmakoloških sredstava, koja imaju depresorno dejstvo na CNS, dovode do snižavanja budnosti i otuda imaju umirujući psihološki efekat. Ovi lekovi u većim dozama imaju hipnotičko (uspavljujuće), a u preterano velikim mogu imati i štetno dejstvo.

## Reference

## Vanjske veze

* Klasifikacija psihoaktivnih sredstava Arhivirano 2007-09-28 na Wayback Machine-u
# Barbiturat

Barbiturna kiselina, osnovna struktura svih barbiturata
**Barbiturati** su psihofarmakološka sredstva, poznata i kao hipnotici, koja deluju na više psihičke procese i funkcije. Dele se na vrste sa brzim, srednjim i dugim delovanjem, uvek sa sličnim simptomima: poremećaj u proceni vremena, opadanje pažnje i budnosti, labavljenje mišićnog tonusa, sporije učenje i opadanje motoričkih veština.
Hronična upotreba stvara toleranciju na veće doze, kao i zavisnost. Unošenje prekomerne doze, kada se mešaju sa alkoholom, može uzrokovati komu i smrt.

## Reference

## Vanjske veze

* DEA o barbituratima
* Barbiturati na EROWID sajtu
# Robot

Industrijska robotska ruka
Rumba, robot-usisivač
**Robot** se koriste za izvođenje zadataka opasnih, teških ili napornih za ljude. Na primer sakupljanje nuklearnog otpada ili slaganje velikog broja žica prema boji, kao i repetitivne poslove gde se zahteva istrajnost i preciznost, kao što je sklapanje motora i šasije automobila.

Roboti koji imaju oblik ljudskog tijela se još zovu **humanoidni roboti**. Ako je uz ovo još i svrha da se po njihovim ostalim karakteristikama, kao što su kretanje, govor, gestikulacije itd, što više približe ljudskim bićima, radi se o androidima. Ovaj termin se ipak češće sreće u naučnoj fantastici

Inteligenciju koju robot poseduje čini u stvari program ili sistem programa, koji određuje sposobnost robota da prepozna određene situacije i da se u njima snađe ili ih rijšava, ponašajući se na pravi način ili čak iz sopstvenog iskustva uči kako da se snalazi u novim situacijama i riješava nove probleme. Ova vrsta inteligencije se zove još i viještačka inteligencija i predstavlja zasebnu granu nauke.

Izraz „robot“ se prvi put pominje u drami Karela Čapeka „R.U.R.“.

**Robot** se definira na različite načine:

* Elektronski "šetač" ili "pješak".
* Sistem koji kombinuje senzorski podsistem s mehaničkim podsistemom da bi obavio unaprijed definirani zadatak.
* Računarski upravljiv i osnažen mehanički sistem.

Funkcije robota su primarno izvršavanje određenih realnih operacija. Roboti se dijele po različitim kriterijima.

## Podjela robota prema stupnju samostalnosti

* Industrijski roboti (kreću se u skupu diskretnih lokacija)
* Autonomni roboti (interakcija s okruženjem)

### Podjela industrijskih robota po načinu upravljanja

* Sekvencom ograničeni roboti
* Roboti s upravljanjem od točke do točke
* Roboti s upravljanjem kontinuirano po putanji
* Inteligentni roboti (treća generacija robota)

## Podjela robota na osnovu konfiguracije

* Polarno cilindrična konfiguracija
* Sferna konfiguracija
* Horizontalna zglobna - SCARA konfiguracija (bazira se na dva paralelna obrta)
* Vertikalna zglobna konfiguracija - zglobna konfiguracija (antropomorfna)
* Kartezijanska [Dekartova] konfiguracija

## Generacije robota

* Prva generacija - programski roboti
* Druga generacija - adaptivni roboti
* Treća generacija - inteligentni roboti
* Četvrta generacija- svesni roboti

## Povezano

* Robotika

## Izvori

Robotski usisavač najbolji 2020. godine Arhivirano 2020-02-03 na Wayback Machine-u
# Otrov

Piktogramm prekrižene mrtvačke glave tradicionalno se koristi kao simbol za otrove.
**Otrovima** se smatraju tvari prirodnog ili sintetskog podrijetla i proizvodi dobiveni od njih, koji uneseni u organizam ili u dodiru s njim mogu ugroziti zdravlje i život organizma ili štetno djelovati na okoliš.

Otrov može da bude u čvrstom, tečnom ili gasovitom agregatnom stanju.

Veoma je teško utvrditi da li neka supstancija predstavlja otrov ili ne jer se za skoro svaku supstanciju može odrediti smrtonosna doza (čak i korišćenje vode u prevelikim količinama, posebno kišnice ili destilovane vode, može da dovede do bolesti nedostatka natrijuma u krvi). Sa druge strane neki otrovi u određenoj količini imaju lekovito dejstvo.

Znanstvena disciplina koja se bavi otrovima i njihovim supstancama naziva se toksikologija. U vezi s otrovima često se spominje i pojam ksenobiotik. Ksenobiotik je svaka tvar koju nalazimo unutar organizma, a koja se obično ne proizvodi unutar organizma niti se očekuje da će unutar njega biti prisutna. Ekotoksikologija je znanost koja proučava direktni ili indirektni učinak ksenobiotika na ekosistem, na sve živuće organizme i njihovu organizaciju, odnos prema neživoj tvari, međusobne odnose i odnos prema čovjeku (J. M. Juany, 1979.).

Prema načinu djelovanja dijele se na:

* kancerogene (izazivaju rak),
* mutagene (uzrokuju nasljednja genetska oštećenja),
* teratogene (uzrokuju oštećenje ploda).

Prema stupnju otrovnosti razvrstavaju se u tri skupine:

* vrlo jaki otrovi (T+),
* otrovi (T),
* štetne tvari (Xn).

## Povezano

* toksičnost
* toksikologija
* hemijsko oružje.
# Psihoaktivni lek

Asortman psihoaktivnih lijekova
**Psihoaktivni lek** ili **psihoaktivna droga** (takođe *psihofarmaceutski* ili *psihotropski* lek) je hemijska supstanca koja prolazi kroz krvno-moždanu barijeru i dejstvuje prvenstveno na centralni nervni sistem gde menja funkciju mozga, što dovodi do promena u percepciji, raspoloženju, svesti, spoznaji, i ponašanju. Ovi lekovi mogu biti korišćeni rekreativno, sa namerom menjanja spoznaje, za ritualne ili duhovne namene, kao oruđe za studiranje ili menjanje uma, ili terapeutski kao lek.

Zato što psihoaktivne supstance proizvode subjektivne promene svesti i raspoloženja koje mogu biti prijatne za korisnika (npr. euforija), ili korisne (npr. povišena okretnost), mnoge psihoaktivne supstance se zloupotrebljavaju. Drugim rečima, ove supstance se koriste prekomerno, uprkos rizika od negativnih posledica. Dugotrajna upotreba pojedinih psihotropskih lekova, može da izazove fizičku zavisnost. Rehabilitacija od droga ima za cilj prekidanje ciklusa zavisnosti putem upotrebe kombinacije psihoterapije, grupa za podršku, i kontrolisane primene psihoaktivnih supstanci.

## Literatura

## Vanjske veze

* Žurnal psihoaktivni lekovi
* Neuronauka psihoaktivnih supstanci
* Istraživanje efekata upotrebe droga Arhivirano 2009-09-22 na Wayback Machine-u
* Erowid